CELEX: 62017TN0071
Language: sk
Date: 2017-01-26 00:00:00
Title: Vec T-71/17: Žaloba podaná 26. januára 2017 – France.com/EUIPO – Francúzsko (FRANCE.com)

10.4.2017   
            
            
               SK
            
            
               Úradný vestník Európskej únie
            
            
               C 112/40
            
         Žaloba podaná 26. januára 2017 – France.com/EUIPO – Francúzsko (FRANCE.com)
   (Vec T-71/17)
   (2017/C 112/56)
   Jazyk, v ktorom bola podaná žaloba: angličtina
   
      Účastníci konania
   
   
      Žalobkyňa: France.com, Inc. (Coral gables, Florida, Spojené štáty) (v zastúpení: A. Bertrand, advokát)
   
      Žalovaný: Úrad Európskej únie pre duševné vlastníctvo (EUIPO)
   
      Ďalší účastník konania pred odvolacím senátom: Francúzska republika
   
      Údaje týkajúce sa konania pred EUIPO
   
   
      Prihlasovateľ spornej ochrannej známky: žalobkyňa.
   
      Dotknutá sporná ochranná známka: obrazová ochranná známka Európskej únie obsahujúca slovné prvky „FRANCE.com“ – prihláška č. 13 158 597.
   
      Konanie pred EUIPO: námietkové konanie.
   
      Napadnuté rozhodnutie: rozhodnutie prvého odvolacieho senátu EUIPO z 20. októbra 2016 vo veci R 2452/2015-1.
   
      Návrhy
   
   Žalobkyňa navrhuje, aby Všeobecný súd:
   
               —
            
            
               položil Súdnemu dvoru tieto prejudiciálne otázky: (i) môže sa žalobkyňa ako odporkyňa v námietkovom konaní dovolávať podľa článku 8 ods. 2 a článku 41 ods. 1 európskeho nariadenia o ochranných známkach a pravidla 15 ods. 2 písm. b) a pravidla 17 vykonávacieho nariadenia o ochranných známkach Európskej únie starších práv, ktoré by mohli predstavovať staršie práva k skoršej ochrannej známke použité ako staršie právo v námietkach? (ii) Má Francúzsko nejaké staršie právo duševného vlastníctva na slovo „France“, ktoré nie je úradným názvom Francúzska a ktoré je len geografickým celkom? (iii) Má sa v prípade zápornej odpovede na otázku (ii) názov „France“ považovať za slovo, ktoré je verejne dostupné a na ktoré si nemožno uplatniť žiadne právo duševného vlastníctva? (iv) Má sa v prípade kladnej odpovede na otázku (ii) považovať skutočnosť, že Francúzsko doposiaľ neuplatňovalo žiadne práva na slovo „France“, okrem ich uplatnenia voči spoločnosti France.com, za diskrimináciu žalobkyne?
            
         
               —
            
            
               zrušil napadnuté rozhodnutie,
            
         
               —
            
            
               zamietol námietky Francúzska proti zápisu napoly obrazovej európskej ochrannej známky „France.com“ na základe prihlášky spoločnosti France.com Inc.,
            
         
               —
            
            
               žalobu vo zvyšku zamietol,
            
         
               —
            
            
               rozhodol, že EUIPO znáša svoje vlastné trovy konania a je povinný nahradiť trovy konania spoločnosti France.com Inc. v súvislosti s konaním pred Všeobecným súdom,
            
         
               —
            
            
               uložil EUIPO a Francúzsku povinnosť, aby každý z nich nahradil polovicu trov konania, ktoré France.com Inc. účelne vynaložila v súvislosti s konaním pred odvolacím senátom EUIPO.
            
         
      Uvádzané žalobné dôvody
   
   
               —
            
            
               porušenie článku 8 ods. 1 a 2 a článku 41 ods. 1 nariadenia č. 207/2009,
            
         
               —
            
            
               porušenie pravidla 15 ods. 2 písm. b) a pravidla 17 nariadenia č. 2868/95.